ประจำเดือนไม่มาจะ2อาทิตย์แล้วค่ะ ปกติกินยาคุมแบบ21 มาตลอด มีอะไรกับแฟนเมื่อเดือนก่อน หลังจากประจำหมดประมาณ1อาทิตย์ แต่ก็ยังกินยาคุมมาตลอด มีผิดเวลาบ้าง ลืมมากินวันถัดมาบ้างค่ะ. พอมาาเดือนนี้ ไม่มา2 อาทิตย์แล้ว จะท้องไหมคะ การดื่มเหล้า นอนไม่ตรงเวลา และพึ่งเป็นโรคกระเพราะ3อาทิตย์ก่อน จะมีผลอะไรไหมคะ สรุปจะท้องไหมคะ มีวิธีทำให้เป็นประจำเดือนไหมคะ ตอนนี้ไม่พร้อมมากค่ะ ยังเรียนอยู่เลย ตอนนี้คือกินยาสตรีไป1 ขวด ยาคุมฉุกเฉินไป1 แผง ประจำเดือนก็ยังไม่มา
สวัสดีค่ะ หากได้กินยาคุมแบบแผง 21 เม็ดมาตลอดต่อเนื่อง กินทุกวันติดต่อกันไม่ขาดยาเลย โอกาสตั้งครรภ์มีได้น้อยมากๆ น้อยกว่า 1% จริงๆแล้ว ไม่มีความจำเป็นต้องใช้ยาคุมฉุกเฉินตามเข้าไปอีก และยาสตรีก็ไม่ควรใช้เช่นกัน เพราะยังไม่ทราบสาเหตุที่แน่ชัดของประจำเดือนไม่มา ยาสตรีอาจประกอบไปด้วยฮอร์โมนเพศที่อาจทำให้มีเลือดออกผิดปกติได้ประจำเดือนที่มาช้าเกิน 35 วันจากครั้งก่อน อาจมีสาเหตุอื่นๆเช่นผนังมดลูกบางซึ่งพบได้เช่นกันในผู้ที่ใช้ยาคุมกำเนิดติดต่อกันมา หรือการมีถุงน้ำหลายใบในรังไข่ โรคไทรอยด์ทำงานผิดปกติ การดื่มเหล้า นอนไม่ตรงเวลา การมีโรคกระเพาะอาหารอักเสบ ไม่ได้กระทบต่อรอบเดือนได้โดยตรงแนะนำซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ตั้งแต่ 10-14 วันหลังปฏิสนธิ จริงๆแล้ว ถ้ากินยาคุมแบบแผงอย่างสม่ำเสมอ แต่ประจำเดือนไม่มาในช่วงเว้นยา 7 วัน สามารถซื้อชุดตรวจครรภ์มาตรวจเบื้องต้น หรือไปยืนยันที่รพ.อีกครั้ง ถ้าไม่ตั้งครรภ์จริงๆ สามารถจะเริ่มยาคุมแผงต่อไปได้เลย โดยไม่ต้องรอให้ประจำเดือนมาค่ะ